Δελτίο Τύπου
ΘΕΜΑ:  Εκδήλωση από τον Δήμο Ανδρίτσαινας-Κρεστένων σε συνεργασία με το σωματείο Φροντίζω με σκοπό την ευαισθητοποίηση για την άνοια και την νόσο. 
Ο Δήμος Ανδρίτσαινας Κρεστένων σε συνεργασία με το Κοινωφελές Σωματείο Φροντίζω και τις Κοινωνικές Δομές του Δήμου: Κέντρο Κοινότητας, Βοήθεια στο Σπίτι και Κοινωνικό Παντοπωλείο, διοργανώνουν στο χώρο εκδηλώσεων της πρ. Μαθητικής Εστίας Κρεστένων (έναντι γηπέδου Κρεστένων), την Πέμπτη 29 Φεβρουαρίου και ώρα 17.00, ενημερωτική εκδήλωση με τίτλο: «Μαθαίνω για την Άνοια…Φροντίζω για την Μνήμη μου».
Σκοπός της εκδήλωσης είναι η ενημέρωση και ευαισθητοποίηση του κοινού για την άνοια και την νόσο Alzheimer αλλά και η παρουσίαση της συνεργασίας μεταξύ του Φροντίζω και του Δήμου Ανδριτσαίνας-Κρεστένων στην υλοποίηση δράσεων σε  θέματα πρόληψης και έγκαιρης διάγνωσης, νευρονοητικών διαταραχών σε άτομα άνω των 55 ετών, από την ευρύτερη περιοχή.
Πρόγραμμα Εκδήλωσης
17.00-17.10: Έναρξη Εκδήλωσης-Χαιρετισμοί.
17.10-17.20: «Σύντομη παρουσίαση δράσεων σωματείου Φροντίζω και Κοινωνικών Δομών Δ. Ανδρίτσαινας-Κρεστένων».
17.20-17.45: «Ας μιλήσουμε με απλά λόγια για την άνοια και την νόσο Alzheimer».
Βασιλική Γεωργούση, Ψυχολόγος, Κοινωφελές Σωματείο Φροντίζω.
17.45-18.10: «Το Πρόγραμμα Διασύνδεσης του σωματείου Φροντίζω-Συνεργασία με δομές τρίτης ηλικίας της Τοπικής Αυτοδιοίκησης».
Νικολία Κατεφίδου, Ψυχολόγος, Πρόγραμμα Διασύνδεσης Κέντρου Ημέρας, Κοινωφελές Σωματείο Φροντίζω.
18.10-18.40: «Πως μπορούμε να κρατήσουμε το μυαλό μας ενεργό καθώς μεγαλώνουμε!».
Δημήτριος Θεοδωρόπουλος, Κοινωνικός Λειτουργός MSc, Γενικός Διευθυντής, Κοινωφελές Σωματείο Φροντίζω.
18.40-19.00: Συζήτηση-Ερωτήσεις-Κλείσιμο της εκδήλωσης.
